**Referat fra FORMANDSMØDE og BUDGETSAMRÅD**

**TIRSDAG d. 25. maj 2021 – kl. 19.00 i Bryrup Sognehus, Hovedgaden 5**

**Dagsorden:**

1. Grøn omstilling – klimaforbedrende tiltag – bæredygtighed i Kirken v/Jakob Nissen

Klimarapport fra Favrskov Provsti. Bilag [Klimarapport2020 (adobe.com)](https://indd.adobe.com/view/adb1f8d4-9bfa-49da-80e2-9138b85c4e8e).

1. Redegørelse for forventning til den økonomiske udvikling i 2021 samt den kirkelig ligning 2022 v/Hans Erik Christiansen
2. Nye medlemmer til PU v/Jakob Nissen
3. Fastsættelse af personalenormering i provstiet. Drøftelse af forslag til vedtægt v/Jakob Nissen
4. Det Fælles Regnskabskontor. Samarbejdsvedtægt med provstiet som ramme. Vedtagelse af vedtægt v/Jakob Nissen
5. Drøftelse af økonomisk deltagelse i Guidebog om kirkekunst i Søhøjlandet v/Jakob Nissen. Bilag vedhæftet.
6. Orientering om PUK-kassens B2022
7. Orientering v/Jakob Nissen

a. Folkekirkens familiestøtte

b. Migrantarbejdet fra Mellemkirkeligt råd

c. DSUK

d. Partnerskab FIF - Flere i Fællesskab. Fælles indsats mod ensomhed i Silkeborg Kommune.

1. Eventuelt.

Der vil blive serveret kaffe i løbet af aftenen.

Grundet sundhedsmyndighedernes krav ifm. Corona-epidemien er der begrænset deltagerantal på 50 personer til mødet.

Velkommen til formandsmøde og budgetsamråd. 1 minuts stilhed for at mindes tidl. formand i Bryrup-V-V Henrik Bang Pedersen.

Præsentationsrunde. Alle præsenterede sig.

**Ad. 1. Grøn omstilling – klimaforbedrende tiltag – bæredygtighed i Kirken v/Jakob Nissen (JNIS)**

Klimarapport fra Favrskov Provsti.

Samfundet har til hensigt at følge regeringens mål med 70% reduktion af co2 udledning i 2030.

Vi skal som folkekirke arbejde med på dette mål. PU har drøftet det ved møder. Favrskov har fået lavet en klimarapport, som er med til at pege på hvad der skal ske for at provstiet kan prøve at arbejde hen imod målet.

Provstiet sætter en aften af senere på efteråret, hvor provst Anders Bonde kan være med til at fortælle om det arbejde der er sket i deres provsti.

Vi skal også arbejde med at få udarbejdet en rapport hvor vi får overblik over, hvad der kan/skal gøres i Silkeborg Provsti.

ER der nogle menighedsråd, der har gjort sig tanker om co2 reduktion?

* Mariehøj har skiftet til LED og der har været en god besparelse.
* Virklund: overvejer udskiftning af lyskilder i kirken. MR overvejer også anden varmekilde i P-bolig.
* Sejs-Svejbæk har skiftet lyskilder og kan allerede efter 1 år opnå besparelser.

**Ad. 2. Redegørelse for forventning til den økonomiske udvikling i 2021 samt den kirkelig ligning 2022** v/Hans Erik Christiansen (HEC). ***(Slides vedhæftet. Link til slides – se nederst)***

Kommunen har to valg: Selvbudgetterende eller statsgaranti. Silkeborg Kommune havde før corona netop valgt selvbudgettering, men de fik de mulighed for at ændre i 2021 til statsgaranti. Forventes også at vælge statsgaranti i 2022.

**Sådan brugte Silkeborg Provsti pengene i 2018-2020 – udgangspunkt taget i MR årsregnskab 2020.**

Forbrug pr. medlem på formål i kr.:

2018 2019 2020

2. kirkebygning: 146 133 140

3. Kirkelige aktiviteter: 398 397 387

4. Kirkegård: 211 202 205

5. Præsteboliger: 3 3 6

6. Administration: 161 154 177

7. Finansielle poster: 3 2 2

8. Anlægsinvestering: 184 320 267

Ad. 6 stigning i udgifter til administration

Ad. 7 Kommer til at kunne mærke de negative renter.

Ovenstående er historie og kan der ikke laves om på – sådan gik 2020.

**Ændring i antal indbyggere og folkekirkemedlemmer.**

Visse sogne går tilbage i indbyggere og FM iflg. DK’s statistik: Voel, Them, Skorup-Tvilum, Serup-Lemming, Kragelund, Gjern-Skannerup, Dallerup, Bryrup-V-V og Alderslyst. De øvrige sogne har fremgang i større eller mindre grad.

F.eks. Fra 1. januar 2021 til 1. april 2021 er der kommet 100 nye folkekirkemedlemmer i Balle Sogn.

**Udvikling i tilflytning til Silkeborg Kommune.**

Pr. j. jan 2018 til 2019 2019-2020 2020-2021

FM 567 541 847

Indbyggere 1.101 1.044 1.668

%-fordeling 51,5 51,8 50,8

Tankevækkende at det kun er halvdelen af tilvæksten, der er folkekirkemedlemmer. Der er stor tilflytning, men der er desværre kun omkring halvdelen, der er folkekirkemedlemmer.

PU skal sammen med MR finde mulige løsninger på flytning af ligningsmidler til de sogne, hvor der er behov for tilførsel grundet vækst.

Foretage en sogneanalyse, som kan være med til at pege på hvad der skal tilføres midler til. Der er sat midler af i PUK-kassen til at få foretaget en sogneanalyse på alderssammensætning o.lign.

Henrik Højen: I Funder er antallet af dåb steget markant.

Der er ønsker om tilførsel af ressoucer i enkelte sogne, men hertil skal der tilførsel midler – flyttes midler rundt.

Marianne Thompson: Synes tallene er bekymrende og ønsker at der bliver taget tiltag længere oppe for at fremme dåbstallene.

Mariehøj har lavet en folder til nytilflyttere i nye beboelsesområder for at minde beboerne om hvor de kirkeligt hører til.

Hans Pedersen: Der kan også ske indvandring af andre folk og trosretninger.

HEC: Medlemsprocenten falder med 0,5- 0,6 hvert år.

Folkekirkemedlemmerne er i den ældre del af befolkning og unge får ikke altid døbt der børn mere eller mindre bevidst.

JJNIS: Der er dog en dobbelt fortælling, fordi der er mange aktiviteter i gang i sognene og mange unge familier nås.

Kirsten Vase: Coronaen har forsinket en række dåb og vi håber der nu bliver mulighed for at få gang i dem igen.

HEC: Det er et vigtigt emne at have fokus på – da det vil få betydning på vores ligningsgrundlag fremadrettet.

**Kirkelig ligning 2022 i Silkeborg Kommune**

Silkeborg Kommune tager i 2022 udgangspunkt i statsgarantien.

Pensionsforpligtelse tjenestemandspensioner afholdes af landskirkeskatten, hvorfor her er en relativ stor stigning her.

Kirkeskatteprocenten er i Silkeborg Kommune: 0,95%

**2022** **2021**

Kirkelig ligning kr. 130.000.000 (skøn +1,5%) 128.026 tkr.

Landskirkeskat kr. -21.707.000 (skøn +1,2%) -21.449 tkr.

Til fordeling mellem Silkeborg og Kjellerup

kr. 108.293.000 106.576 tkr.

Sognene i Kjellerup 16,9% i alt kr. 18.302.000 18.011 tkr.

Silkeborg Provsti 83,1% i alt kr. 89.991.000 88.565 tkr.

Tallene er behæftet med usikkerhed. Men inden for de næste måneder kommer det eksakte bidrag til landskirkeskatten.

Til disposition i Silkeborg Provsti (prognose febr. 2021):

Kirkelig ligning kr. 89.991.000 88.565.000

+ indtægter i kirkekasserne kr. 11.521.000 11.492.000

+ efterregulering 2018’) 200.000 0

I alt til disposition i 2022: **kr. 101.712.000 100.057.000**

’) i 2018 var Silkeborg Kommune selvbudgetterende. Dette reguleres først i 2021.

**Foreløbig overordnet målsætning i 2022**

**t. kr.** BF2022 B2021

Driftsramme 74.387\*) 75.876

Anlægsramme\*\*) 27.325 24.181

I alt

\*) Reguleret for engangsudgifter 101.712 100.057

\*\*) Inkl. efterregulering 2018

**Foreløbig målsætning 2022 - Driftsudgifter (tkr.)**

BF2022 B2021

Løn (+1,0%) \*) 50.449 49.884

Øvr. Udgifter (+1,0%) 23.848 23.590

74.297 73.474

Finansieller poster 90 2.403\*\*)

Drift i alt 74.387 75.877

\*) Procentreguleringen afventer udmelding fra Kirkeministeriet.

\*\*) Inkl. Feriepengeforpligtelse og pensionsforpligtelser.

**Foreløbig målsætning 2020 – anlægsudgifter (tkr.)**

BF2022 B2021

Afdrag på lån 0 0

Opsparing / hensættelser\*) 7.500 14.500

Opfyldning af 5% reserve 4.200 4.200

Anlægsopgaver 15.425 7.297

Anlæg i alt 27.125 25.997

\*) Klimatiltag, bufferpulje og sognehuse.

PU regner med at der vil blive optaget lån til Balle Kirke i 2022. Dog måske mindre end først antaget. Gerne beholde denne udvikling.

Der er afsat midler til klimatiltag, medtag derfor tanker om dette i menighedsrådene om forbedringer på bygninger o. lign. Puljen kan søges efter først-til-mølle princippet. Medtag udregninger af reducering af CO2-udledning i ansøgningen.

Klimatiltag kan indsendes til behandling i PU i 2021 også hvis man ikke fik sat midler af i budget 2021.

Klimatiltag kan være sognehuse, præsteboliger og ikke mindst på **kirkegårde.**

Især reducering på kirkegården tæller i CO2 regnskabet. Gerne allerede nu tænke det ind i omlægning af kirkegården.

Vi skal ofte indtænke en længere proces grundet kirkekonsulenter. PU henstiller til at også konsulenterne tænker klimaforbedringer ind i deres godkendelser.

Fordyrerede projekter generelt: PU henstiller til at MR gør sig nøje overvejelser om, hvor meget dyrere projekterne bliver. Forsøg fra starten at være præcis i indhentning af tilbud og medtag alle udgifter.

**Ad. 3. Nye medlemmer til PU v/Jakob Nissen**

Der er valg til PU i 2021 med virkning fra 1. november 2021. Der afholdes offentligt møde i august 2021. Nærmere indkaldelse når Bekendtgørelse foreligger.

Hvem skal være med til at sætte retningen for provstiets arbejde i fremtiden?

Hvem kan bidrage til en drøftelse af økonomi og koordinering af provstiets økonomi i fremtiden?

Hvem kan repræsentere menighedsrådenes interesser bedst muligt?

Der bliver pladser til rådighed i provstiudvalget. Tænk derfor over det i jeres menighedsråd.

Gør jer tanker om hvem, der vil være gode at sætte i udvalget. Økonomi fylder meget i opgaverne, men også klimaforbedringer og holdninger til den nedadgående medlemsprocent.

**Ad. 4. Fastsættelse af personalenormering i provstiet. Drøftelse af forslag til vedtægt v/Jakob Nissen**

Jf. LBK 29/01/2020 § 5 stk. 5.

Retningslinjer for personalenormeringen:

**§ 2.** Provstiudvalget fastsætter, ifm. den årlige budgetbehandling, personalenormeringen ud fra den overordnede rammebevilling for kirkekassens driftsudgifter.

Personalenormeringen fastsættes på 2 niveauer:

* Kvote for faste stillinger
* Max. udgifter til løn i alt

Menighedsrådet kan kun genopslå eksisterende faste stillinger efter at have indhentet provstiudvalgets godkendelse.

Provstiudvalget kan foretage en screening af stillinger til fastsættelse af stillingskvoten. Menighedsrådet udarbejder arbejdsbeskrivelser og deltager i screeningen.

Periode:

**§ 3.** Aftalen er bindende for menighedsrådene i indeværende funktionsperiode.

PU har haft som mål at holde lønudgifterne på 60% af den samlede kirkelige ligning, således at der fortsat er midler til at lave aktiviteter i kirkerne for.

**Til behandling på MR-møder inden 31. august 2021:** MR skal på det næste budgetsamråd medbringe sit antal stemmer til afstemning af overdragelse af personalenormering til provstiudvalget.

**Ad. 5. Det Fælles Regnskabskontor. Samarbejdsvedtægt med provstiet som ramme. Vedtagelse af vedtægt v/Jakob Nissen**

Jf. LBK 29/01/2020 § 5 stk. 7.

Flere MR har indgået samarbejdsaftale om fælles Regnskabskontor med provstiet som ramme. Følgende menighedsråd og kirkelige organisationer i Silkeborg Provsti deltager:

9 lokale kirkekasser, KK44 festival, KSK og 3 lokale kirkekasser fra gl. Kjellerup Kommune.

45% af Silkeborg Provstis kirkekasser er med i samarbejdet*.*

JNIS gennemgik vedtægten i hovedtræk.

Menighedsrådene godkendte vedtægten for regnskabskontoret på budgetsamrådet

**Ad. 6. Drøftelse af økonomisk deltagelse i Guidebog om kirkekunst i Søhøjlandet v/Jakob Nissen. Bilag vedhæftet.**

Jakob fortalte om projektet ” En guide til 25 kulturoplevelser. Bind 2” udarbejdet af Greenways.dk. Målgruppen er kunst og kulturinteresserede borgere og gæster i Søhøjlandet.

Formen er en lille trykt guidebog med kort og et opslag pr. kirke. Kunsten i fokus.

Fremlægges på biblioteker, kulturhuse, campingpladser, højskoler, kroer og hoteller, våbenhuse og kirker.

Prisen er 65.000 kr. som skal finansieres af provstiet.

Uddrag af bemærkninger til punktet:

* Det kan påvirke de nye tilflyttere til at finde kirkerummet interessant,
* PU har overvejet om der kan knyttes noget ved, så det kristne perspektiv åbnes op ved samme lejlighed.
* De, der er medlemmer kan se hvad der penge går til og hvad de er med til at finansiere.
* Et hæfte? Søger alle ikke på nettet? Det er gammeldags med en brochure.
* Frygte at der sker det samme som med Vejkirke-brochuren. Der bliver hvert år kasseret mange af Vejkirke-brochuren. Den tages ikke med.
* Det kan laves trykte eksemplarer, men også blive vist på nettet. Kan være med til at gøre kunsten i provstiet synlig.
* Pjecen er ikke tidsbestemt. Mulighed for at vise folkekirken. Kan være med til at få folk inden for i kirken.
* Projektet kan digitalt lægges på kirkernes hjemmeside. De kunne godt spare navnet på præst og graver.
* JNIS: Digital løsning muligvis ikke med i prisen. Det skal lige undersøges. Billederne kan købes ved siden af.
* God ide. Har ikke endnu nået at se, at der er så meget kunst at se i Silkeborg provstis kirker.
* Digital? Links til hjemmesider skal med i materialet. Viborg havde en udsendelse som præsenterede kunst i visse kirker i stiftet. Det var en rigtig god oplevelse.
* Skal det kun være Silkeborg provsti eller skal det være for hele Silkeborg Kommune – altså også Gl. Kjellerups kirker?

JNIS: Vi tager kontakt til Gl. Kjellerup kommune om deres holdning.

* Forslag om at lade Silkeborg Kommune deltage økonomisk i projektet.

**Ad. 7. Orientering om PUK-kassens B2022 v/Jakob Nissen**

Jakob orienterede om målsætning for PUK-kassen. Så målsætningen underbygger provstiudvalgets arbejde i provstiet og redegjorde for de tiltag som økonomien på 3,5 mio. kr. dækker.

Drift af:

KSK

Personalekonsulent

Provstikontor

Regnskabskontor

Provstivolontør

K-dag

Gudstjenestelive på tværs af provstiet

Drop-ind-dåb

Sogneanalyse-prøve

Udsendelse af provstivolontør

**Ad. 8 Orientering v/Jakob Nissen**

a. Folkekirkens familiestøtte.

Folkekirkens Familiestøtte er et diakonalt projekt, der prøver at hjælpe skrøbelige familier.

b. Migrantarbejdet fra Mellemkirkeligt råd. Drive mission blandt migranter.

c. DSUK. Midler til at drive kirke for danskere bosat i udlandet.

Niels Erik Sørensen: Kirkebygningerne rundt i verden har brug for støtten fra Danmark. Vil gerne opfordre til at støtte DSUK.

JNIS: Opfordring til at hvis MR finder det vigtigt at støtte, må det gerne gøres, det skal dog ske inden for jeres budget.

d. Partnerskab FIF - Flere i Fællesskab. Fælles indsats mod ensomhed i Silkeborg Kommune.

Susanne Rahbek og Malene Platz Schmidt er engageret i projektet. Der er ikke økonomisk forpligtelse, men vi må bidrage med de tiltag, der er i alle sogne.

**Ad. 9. Eventuelt.**

KK44 – Skoletjenesten oversigt over undervisningsmateriale 2022.

JNIS orienterede om provstivolontøren. Der er afsat midler i PUK-kassens budget 2022 og vi vil forsøge at ansætte så snart pandemien tillader det.

Bryrup-V-V har fået lavet en sogneanalyse, som man er velkommen til at kigge i. Vedhæftes referatet.

Marianne Thompson: KK44 festival. Opfordring til at deltage med arrangementer. Temaet i år er ”Vendepunkter”. Pandemien har i høj grad været med til et vendepunkt. Opfordrer MR til at deltage og være med til at gøre opmærksom på arrangementerne i MR:

Allan Danielsen-Boe: Honorarfastsættelse til MR-medlemmer.

Gødvad undersøgte om der var regler for niveauet af honorar. Kiggede rundt i Aarhus Stift – der er visse Aarhus-provstier, der har sat honorarer efter sognets størrelse. MR skal løfte ansvar for den løn, der gives til frivillige i frivilligt arbejde i MR.

Forslag om at drøfte det til et formandsmøde og at opgaven overdrages til PU om at fastsætte størrelse beregnet ud fra sognets størrelse.

Tak for i aften – tak fordi vi måtte være i Bryrup. Det var godt at mødes igen. Mødet sluttede med fadervor.

Mødet sluttede kl. 21.23

*Bilag vedhæftet:*

*Slides Budgetudmelding 2022.*

Se referat og slides i Provstiets Videndelingssted, faneblad på DAP’en.

<https://intranet.kirkenettet.dk/sites/provsti/4483/SitePages/Startside.aspx> eller på [www.provsti.dk/silkeborg](http://www.provsti.dk/silkeborg).